kardosdrur/scandi-wiki huggingface dataset:
Vigipirate

Vigipirate () er frankrigs nationale sikkerhedsvarslingesystem. Det blev etableret i 1978 under præsident Valéry Giscard d'Estaing, og er siden blevet reformeret tre gange: i 1995 (efter rækken af terrorbombninger), 2000, og 2004.

Systemet definerer 4 niveauer af trusler, repræsenteret af 5 farver: hvid, gul, orange, rød og skarlagen.  Niveauerne kræver øgede sikkerhedsforanstaltninger, herunder øget politi eller blandede politi/militær patruljer i undergrundsbaner, togstationer og andre udsatte steder.

"Vigipirate" er en portmanteau af "vigilance" (årvågenhed) eller "vigie" (vagttårn) og "pirate" (pirat).

Niveauer af indberetninger

Historiske advarselsniveauer

Se også

 UK Threat Levels, der anvendes i Storbritannien, og som erstattede BIKINI state i 2006
 Homeland Security Advisory System (USA)

Politi i Frankrig
Etableret i 1978
Cesare Prandelli

Cesare Prandelli (født 19. august 1957) er forhenværende italiensk fodboldspiller og nuværende fodboldtræner. For tiden træner han det Italiens fodboldlandshold. Han har tidligere trænet hold som Fiorentina, Roma og flere andre italienske fodboldklubber.

Titler 
Spiller

 Ceremonese
Serie C : 1967-1967

 Juventus
Serie A : 1980-1981, 1981-1982, 1983-1984
Coppa Italia : 1983
UEFA Champions League : 1984-1985
UEFA Cup Winners Cup : 1983-1984

Træner

 Verona
Serie B : 1998-1999 – oprykning

 Venezia
Serie B : 2000-2001 4.plads – oprykning

Kilder 

http://www.myjuve.it/players-juventus/cesare_claudio-prandelli

97.aspx

Fodboldspillere fra Italien
Fodboldtrænere fra Italien
Fodboldspillere fra Atalanta BC
Fodboldspillere fra Juventus F.C.
Trænere for Italiens fodboldlandshold
Fodboldtrænere fra ACF Fiorentina
U.S. Lecce
BNP Paribas Open 2012

BNP Paribas Open 2012(Indian Wells Masters 2012) var en professionel tennisturnering for kvinder. Det var den 37. udgave af turnerungen(24. for kvinder) som var en del af WTA Tour 2012 og ATP Tour 2012. Turneringen blev afviklet i Indian Wells, Californien, USA. Turneringen blev afviklet fra 5. til den 18. marts, 2012.

Finalerne

Herresingle 

Uddybende artikel:BNP Paribas Open 2012 (herresingle)
  Roger Federer –  John Isner, 7–6(9–7), 6–3
Det var Federer's 3rd titel i 2012 og hans 73rd i karrieren . Det var hans 4th sejre i Indian Wells,som han også vandt i 2004, 2005, og 2006. Det var hans 19th sejre i en Masters-turneringen, hvilket er en rekord, som han deler med Rafael Nadal.

Damesingle 
Uddybende artikel:BNP Paribas Open 2012 (damesingle)
 Victoria Azarenka –  Maria Sharapova, 6–2, 6–3.
Det Azarenka's 4th titel i 2012 og den 12th i hendes karrierer. Azarenka statistik i 2012 var på 23-0.

Herredouble 
Uddybende artikel:BNP Paribas Open 2012 (herredouble)
 Marc López /  Rafael Nadal –  John Isner /  Sam Querrey, 6–2, 7–6(7–3)

Damedouble 
Uddybende artikel:BNP Paribas Open 2012 (damedouble)
 Liezel Huber /  Lisa Raymond –  Sania Mirza /  Elena Vesnina, 6–2, 6–3.

Eksterne henvisninger 

Official website

WTA Tour 2012
ATP Tour 2012
Rejmyre

Rejmyre er en by i Finspångs kommune i Östergötlands län, Sverige.

Historie 
Byen nævnes første gang i 1385, dengang kaldt Reghinmyra. Byen var da ejet af Askeby kloster, men blev dette år solgt til Bo Jonsson (Grip).

Frem til år 1800 blev byen kaldt Regnmyra. I 1810 blev Reijmyre glasværk bygget. Senere blev også Rejmyre kirke opført.

Referencer 

 Information om demografin på Statistiska centralbyrån

Byer i Östergötlands län
Fennomani

Fennomani (af latin fennus og græsk mani'a, "lidelsesfuld kærlighed" sværmeri for det finske) var en sproglig national bevægelse i Finland, som første gang optrådte i 1810 i det svenske tidskrift "Lyceum". Bevægelsen førte i 1851 til oprettelsen af en lærestol i det finske sprog ved Helsinki Universitet og til generel anerkendelse af finsk som et officielt sprog.

En frontfigur for fennomanidoktrinen var Johan Vilhelm Snellman, som i tidsskriftet Saima 1844-1846 formulerede dens teser på en klar og entydig måde. Snellman var påvirket af de tyske nationalteorier og tysk sprogpuritanisme, som hævdede, at et folks regelrette udvikling blev forstyrret ved at optage fremmedelementer i oprindelse og sprog.

Referencer 

Finlands politik
UEFA Champions League finalen 2000

UEFA Champions League finalen 2000 var en fodboldkamp der blev spillet den 24. maj 2000. Kampen blev spillet på Stade de France i Saint-Denis, tæt ved Paris, og skulle finde vinderen af UEFA Champions League 1999-00. De deltagende hold var de spanske La Liga-rivaler Real Madrid og Valencia C.F. Dette var første gang siden 1955, at to hold fra samme land mødtes i en finale i Europas største klubturnering.

Kampen 
Selve kampen var en ensidig forestilling, hvor Real Madrid igennem hele kampen var bedre en Valencia. Fernando Morientes scorede kampens første mål, da han efter 39 minutter scorede på hovedstød. I den 67. minut scorede englænderen Steve McManaman på en lob over Valencia-målmand Santiago Cañizares. Raúl lukkede kampen efter 75 minutter, da han scorede efter et sololøb mod mål.

Finalesejren var træner Vicente del Bosques første titel som cheftræner, og Steve McManaman blev den første englænder der vandt turneringen med en udenlandsk klub. Real Madrid tjente 50 millioner kroner på sejren, udover de 230 millioner de allerede havde vundet ved at nå til finalen.

Detaljer

Eksterne henvisninger 
 1999/00 UEFA Champions League på UEFAs hjemmeside

Referencer 

2000
Real Madrid
Fodbold i 2000
Valencia CF
Sport i Paris
Finalen 2000
Rejmyre Kirke

Rejmyre Kirke (svensk: Rejmyre kyrka) er en tømmerkirke der ligger i Rejmyre, øst for Rejmyre glasværk og ca 27 km nord for Finspång,  i Östergötlands län i Sverige.

Historie
Da Reijmyre glasværk blev bygget i 1810, voksede befolkningen og i 1837 ville de bygge et kapel. I 1838 blev en rektangulær tømmerkirke bygget straks øst for glasværket.

Ved renoveringer har kirkens interiør blevet endret. I 1952 blev prædikestolen ovenfor alteret erstattet af en ambo der blev placeret i korets venstre side. Ovenfor alteret placerede de det nuværende oliemaleri.

Henvisninger
Kulturhistorisk inventering av kyrkobyggnader och kyrkomiljöer i Linköpings stift 2005

Kirker i Sverige
Bygninger, konstruktioner og anlæg i Östergötlands län
UEFA Champions League finalen 2001

UEFA Champions League finalen 2001 var en fodboldkamp der blev spillet den 23. maj 2001. Kampen blev spillet på San Siro i Milano, og skulle finde vinderen af UEFA Champions League 2000-01. De deltagende hold var tyske Bayern München og spanske Valencia C.F.. Kampen endte 1-1 efter ordinær spilletid, og blev afgjort efter straffesparkskonkurrence der endte 5-4 til Bayern München. Dette var tyskernes fjerde titel i turneringen, og deres første europæiske titel i et kvart århundrede. Det var Valencias andet nederlag i en Champions League finale i træk, da de året før havde tabt til Real Madrid. Alle målene i den ordinære spilletid blev scoret på straffespark, ligesom ét blev brændt, og da kampen endte i straffesparkskonkurrence, var det første gang at dette skete i turneringens historie. Dette var sjette gang at en finale skulle afgøres efter straffesparkskonkurrence, og den anden under Champions League-formatet siden det blev indført i 1992-93.

Kampen blev Valencia træner Héctor Cúpers tredje europæiske finalenederlag i træk, efter at han i 1999 med RCD Mallorca tabte Pokalvindernes Turnering til S.S. Lazio, og i 2000 med Valencia tabte Champions League-finalen til Real Madrid. Det var Bayern træner Ottmar Hitzfelds anden titel i turneringen, efter han i 1997 vandt med Borussia Dortmund. Han blev den anden træner i turneringens historie, efter Ernst Happel, der har vundet med to forskellige hold.

Kampen

Detaljer

Eksterne henvisninger 
 2000/01 UEFA Champions League på UEFAs hjemmeside

Referencer 

2001
FC Bayern München
Fodbold i 2001
Valencia CF
Sport i Milano
Finalen 2001
Abdullah bin Khalifa Al Thani

Sheik Abdullah bin Khalifa Al Thani () (født 11. februar 1958 i Doha, Qatar) er et medlem af den regerende Al Thani-familie i Qatar. Han var premierminister af Qatar fra 29. oktober 1996 til 3. april 2007.

Qatars premierministre
Personer fra Doha
Divizia Națională 2011-12

Moldovas førstedivision 2011-12 var den 21. udgave af det moldoviske mesterskab i fodbold. Turneringen blev afviklet fra 23. juli, 2011.

FC Sheriff Tiraspol vandt deres 11. moldoviske mesterskab.

Tabel

Målscorer
Pr. 22. maj, 2011; Kilde: Soccerway  

Fodbold i Moldova
Halsskov-Knudshoved

Halsskov-Knudshoved var en bilfærgerute over Storebælt mellem Halsskov på Sjælland og Knudshoved på Fyn.

Ruten blev indviet 28. maj 1957. Samtidig åbnede to nyanlagte motorveje, der forbandt de nye færgelejer med hovedlandevejen, hhv. mellem  Halsskov og Vemmelev (9,8 km) og mellem Knudshoved og Hjulby (5,4 km).

Før rutens etablering blev biler fragtet over med jernbanefærgerne på ruten Korsør-Nyborg, men kapaciten var blevet for lille, og især om sommeren var der store køer.

Den sidste færge på ruten sejlede 14. juni 1998, hvor den faste vejforbindelse over Storebælt blev indviet.

Ruten blev oprindeligt drevet af DSB. I 1995 blev færgedriften udskilt i et selvstændigt selskab, DSB rederi A/S, og i 1997 ændredes navnet på rederiet til Scandlines.

Se også
Storebæltsoverfarten

Eksterne kilder/henvisninger 

Biler over Storebælt  på korsoer-historie.dk

Færgeruter i Danmark
Transport i Korsør
Nyborg
Etableret i 1957
Ophørt i 1998
Storebælt
UEFA Champions League finalen 2002

UEFA Champions League finalen 2002 var en fodboldkamp der blev spillet den 15. maj 2002. Kampen blev spillet på Hampden Park i Glasgow, og skulle finde vinderen af UEFA Champions League 2001-02. De deltagende hold var tyske Bayer Leverkusen og spanske Real Madrid. Det var tyskernes første finale i UEFA Champions League, mens Real Madrid spillede deres tolvte siden turneringens etablering.

Før kampen var der ét minuts stilhed til ære for den ukrainske træner Valeriy Lobanovskyi, der var død to dage før.

Real Madrid vandt kampen 2-1, og sikrede sig den niende Champions League titel.

Kampen 
Bayer Leverkusen var før kampen undertippet, og ikke mange levnede holdet nogle chancer mod det spanske storhold. Allerede efter otte minutter åbnede Raúl scoringen, da han bragte Real Madrid foran med 1-0. Men fem minutter senere udlignede brasilianer Lúcio med sit mål til 1-1. Kampens højdepunkt kom i 1. halvlegs sidste minut, da verdens på daværende tidspunkt, dyreste fodboldspiller Zinedine Zidane scorede til 2-1 for Real Madrid på et flot mål. Efter et indlæg fra Roberto Carlos, sparkede Zidane med venstrebenet over hoftehøjde, bolden hårdt op under overliggeren uden chance for målmand Hans-Jörg Butt.

I 2. halvleg skiftede Real Madrid målmand da César Sánchez blev skadet, og måtte afløses af reserven Iker Casillas med godt 20 minutter tilbage af kampen. Casillas havde flere redninger i slutningen af kampen, og var med til at sikre sejren på 2-1.

Detaljer

Eksterne henvisninger 
 2001/02 UEFA Champions League på UEFAs hjemmeside

Referencer 

2002
Real Madrid
Fodbold i 2002
Bayer Leverkusen
Sport i Glasgow
Finalen 2002
Pseudotrapelus sinaitus

Pseudotrapelus sinaitus (også kaldet Sinai-agame) er en øgle (agame), der er forekommende i ørkenområder i det sydøstlige Libyen, det østlige Egypten, Israel, Jordan, Syrien, Saudi Arabien, de Forenede Arabiske Emirater, Oman, det østlige Sudan, Ethiopien, Eritrea og Djibouti.

Øglen kan blive op til 25 cm lang, hvoraf halen udgør op til 2/3 af længden. Lemmerne og halen er lange og tynde, hvilet giver fine egenskaber for løb og klatren. I modsætning til andre agamer er den tredje (den mellemste) tå længere end den fjerde. 

Pseudotrapelus sinaitus er aktive i dagtimerne og lever af insekter og andre leddyr og planter. I parringssæsonen bliver får hannerne en kraftig blå farve for at kunne tiltrække hunnerne. Hunnerne udvikler rød-brune pletter.

Litteratur  
 W. Kästle, H. H. Schleich og K. Kabisch. Amphibians and Reptiles of North Africa: Biology, Systematics, Field Guide. — Koeltz Scientific Books, Tyskland 1996
 Fitzinger 1843, Syst. Rept., 18, 81
 Heyden, C. H. G. von. 1827. Reptilien. In Rüppell, E. Atlas zu Reise im nördlichen Afrika. l. Zoologie. H. L. Brönner, Frankfurt a. M., pp. 1–24

Eksterne links

Agamer
UEFA Champions League finalen 2003

UEFA Champions League finalen 2003 var en fodboldkamp der blev spillet den 28. maj 2003. Kampen blev spillet på Old Trafford i Manchester, og skulle finde vinderen af UEFA Champions League 2002-03. De deltagende hold var de italienske Serie A rivaler fra Juventus og AC Milan. Det var første gang i UEFA Champions Leagues historie at to italienske hold mødtes i finalen.

Den danske spiller Martin Laursen sad på bænken i hele kampen.

AC Milan vandt kampen efter straffesparkskonkurrence, da den ordinære og forlængede spilletid var endt 0-0. Det var Milans sjette Champions League titel.

Kampen

Detaljer

Statistik

Eksterne henvisninger 

 2002/03 UEFA Champions League på UEFAs hjemmeside

Referencer 

2003
Fodbold i 2003
AC Milan
Juventus F.C.
Sport i Manchester
Finalen 2003
Elinor Ostrom

Elinor Ostrom (født Elinor Awan, 7. august 1933 i Los Angeles, Californien, død 12. juni 2012 i Bloomington, Indiana) var en amerikansk politolog. Hun tildeltes i 2009 Nobelprisen i økonomi.

Ostrom, der var vokset op i fattige kår under 1930'ernes lavkonjunktur, tog en mastergrad i statskundskab fra University of California, Los Angeles i 1962. Tre år senere blev hun ph.d. samme sted. Hendes forskning var i grænselandet mellem statskundskab og økonomi og koncentrerede sig om anvendelsen og fordelingen af naturresourcer som skove, fiskeri og oliefelter samt hvordan denne kan forbedres. Her fandt hun, at den bedste løsning ofte er lokale regler, der også håndhæves lokalt. 

Sammen med sin mand, politologen Vincent Ostrom, kom hun i 1965 til Indiana University, hvor hun i 1974 blev udnævnt til professor. De to grundlagde den såkaldte Bloomington-skole indenfor public choice-teori. Hun var samtidig professor ved Center for the Study of Institutional Diversity ved Arizona State University. Hun havde desuden mange tillids- og æresposter ved universiteter verden over, blandt andet var hun fra 2005 æresdoktor ved Luleå Tekniska Universitet og fra 2007 æresdoktor ved Uppsala Universitet.

I 2009 modtog hun Nobelprisen i økonomi for sin analyse af "økonomisk organisering, særligt af fælles ressourcer".  

Ostrom døde af kræft i bugspytkirtlen.

Kilder og eksterne henvisninger 

 Elinor Ostroms CV 
 Nekrolog  i The Independent
 Elinor Ostrom on the Market, the State, and the Third Sector – reason.com 

Personer fra Los Angeles
Politologer fra USA
Nobelprismodtagere i økonomi
Æresdoktorer ved NTNU
Personer døde af kræft
UEFA Champions League finalen 2004

UEFA Champions League finalen 2004 var en fodboldkamp der blev spillet den 26. maj 2004. Kampen blev spillet på Arena AufSchalke i Gelsenkirchen, og skulle finde vinderen af UEFA Champions League 2003-04. De deltagende hold var franske AS Monaco og portugisiske FC Porto. Porto vandt kampen med 3-0. 

Før 2004, var Portos seneste sejr i turneringen i 1987. I 2003 havde de vundet UEFA Cuppen, og vandt dermed to europæiske turneringer i træk. Både Monaco og Porto besejrede tidligere vindere på deres vej til finalen. Porto slog Manchester United og Monaco sendte de nifoldige vindere fra Real Madrid ud.

Begge hold blev anset som underdogs i turneringen før finalen. De var ledet af unge trænere: Monaco havde den tidligere franske landsholdsstjerne Didier Deschamps, og Porto blev ledet af José Mourinho der havde sin sidste kamp i spidsen for holdet, inden han tiltrådte hos engelske Chelsea.

Kampen blev ledet af den danske dommer Kim Milton Nielsen, mens Jens Larsen og Jørgen Jepsen var linjedommere. Knud Erik Fisker fungerede som fjerde dommer.

Kampen

Detaljer

Eksterne henvisninger og kilder

Noter

Henvisninger
 UEFA Champions League 2003/04 på UEFAs hjemmeside 

2004
Fodbold i 2004
AS Monaco
FC Porto
Gelsenkirchen
Chimes

Chimes er et percussioninstrument.

Historie

Opbygning (Konstruktion) 
Instrumentet er bygget op et stykke fin-skåret stykke træ, hvor der gennemboret huller til snorer. De snorer bærer på bjælder som er i forskellige størrelser, hvor pitchen afhænger af størrelsen.

Ambitus (toneomfang) 
Toneomfanget af instrumentet er lang og spænder vidt. Metallet som bjælderne er produceret af, holder nemlig på klangen længe på grund af materialets evne til at opretholde sine svingninger.

Stemning 
Instrumentet er i sig selv ikke muligt at stemme, men da bjælderne er produceret af metal; så påvirkes deres pitch af temperaturen i rummet, hvor Instrumentet befinder sig.

Produktioner

Spilleteknik 
Der kræves ikke noget specielt udstyr for at kunne spille på instrumentet, man kan eksempel benytte en finger som man enten fører igennem bjælderne fra venstre eller højre side; afhængig om du vil starte i det høje eller den lave ende af tone registeret.

Brug og repertoire 
Instrumentet bruges hovedsageligt til at udfører overgange i i kompositioner, men til til tider også til at afslutte. Den høje frekvens gør den meget tydelig at høre i et orkestre ensemble.

Se også 
 Vindspil
 Æolsharpe

Musikinstrumenter
Percussion
UEFA Champions League finalen 2006

UEFA Champions League finalen 2006 var en fodboldkamp der blev spillet den 17. maj 2006. Kampen blev spillet på Stade de France i Saint-Denis ved Paris, og skulle finde vinderen af UEFA Champions League 2005-06. De deltagende hold var spanske FC Barcelona og engelske Arsenal. Det var Barcelonas femte finale i UEFA Champions League. De vandt i 1992, men havde tabt de tre andre. Arsenal var i finalen for første gang i klubbens historie, og det var samtidig første gang et hold fra London var repræsenteret i den største europæiske finale for klubhold.

Begge klubber havde igennem gruppe- og slutspillet i alt spillet 12 kampe uden nederlag før finalen. Barcelona havde vundet deres gruppe, og i slutspillet havde de slået Chelsea, Benfica og AC Milan. Arsenal vandt også deres gruppe, og besejrede derefter Real Madrid, Juventus og Villarreal.

Kampen blev ledet af den norske dommer Terje Hauge, som gav det første røde kort i UEFA Champions Leagues historie. Det endte med en 2-1 sejr til Barcelona.

Kampen 
79.610 tilskuere på stadion overværede en dramatisk kamp. Allerede efter to minutter havde Arsenals (anfører) Thierry Henry en stor chance få meter fra mål, men blev reddet til hjørnespark. På hjørnesparket fik Henry igen en stor chance, men Barcelona målmand Víctor Valdés reddede efter et vandret spring. Ludovic Giuly fik efter otte minutter Barcelonas første chance på mål.

I det 18. minut sendte Giuly bolden i mål, men dommer Hauge undlod af bruge fordelsreglen, da han i stedet fløjtede for frispark til Barcelona. Samuel Eto'o var blevet nedlagt af målmand Jens Lehmann, der fik direkte rødt kort for forseelsen. Lehmann blev den første spiller der er blevet udvist i en Champions League-finale. Arsenal kom foran 1-0 i det 37. minut, efter et frispark. Thierry Henry sparkede fra højre side af banen bolden ind i straffesparksfeltet, hvor forsvarsspilleren Sol Campbell scorede på hovedstød.

Da der var spillet 16 minutter af 2. halvleg, blev den svenske angriber Henrik Larsson indskiftet i stedet for den defensive midtbanespiller Mark van Bommel. Dette gav mere liv i Barcelonas offensive spil. Efter 76 minutter lykkedes det for FC Barcelona at få udlignet, da Samuel Eto'o, kampens bedste spiller, scorede efter et opspil af Larsson. Svenskeren var ikke færdig med at være oplægger, for i det 81. minut spillede han Juliano Belletti helt fri for mål, og brasilianeren havde ingen problemer med at score på Arsenals reservemålmand Manuel Almunia. Dette blev kampens sidste mål, og Barcelona vandt for anden gang UEFA Champions League.

Detaljer

Eksterne henvisninger 

 UEFA Champions League 2005/06 på UEFAs hjemmeside

Referencer 

2006
FC Barcelona
Arsenal F.C.
Fodbold i 2006
Sport i Paris
Antelope Canyon

Antelope Canyon er en smal og dyb kløft i det sydvestlige USA. Kløften er den mest besøgte og fotograferede i området. Den ligger i den semi-autonome Navajo nation nær byen Page i Arizona. Antelope Canyon består af to separate kløfter, der benævnes Upper Antelope Canyon eller The Crack; samt Lower Antelope Canyon eller The Corkscrew.

På navajosproget 'dené bizaad' kaldes Upper Antelope Canyon "Tse' bighanilini", hvilket betyder "stedet hvor vand løber gennem sten". Lower Antelope Canyon kaldes "Hasdestwazi", eller "spiralformede stenhvælvinger." Begge er beliggende indenfor LeChee Chapter i Navajo nation.

Noter

Eksterne links 

 Antelope Canyon Navajo Tribal Park 
 Imprints of Light – Antelope Canyon and Horseshoe Bend Trip Report
 Slot Canyons of the American Southwest – Antelope Canyon

USA's geografi
Dale i USA
Arizona
Kløfter
USS West Virginia (1921)

USS West Virginia (BB-48) var et krigsskib som blev bombet og sank til lav grund under angrebet på Pearl Harbor, hvor hun blev stående et halvt år inden hun blev bjærget. To år efter angrebet var skibet blevet repareret og moderniseret og genindsat i aktiv tjeneste.

Krigsskibe fra USA
Artur Lundkvist

Nils Artur Lundkvist (3. marts 1906 – 11. december 1991) var en svensk forfatter og kritiker, medlem af Svenska Akademien fra 1968. Lundkvist debuterede med den modernistiske digtesamlingen Glöd i 1928 og udgav omkring 80 bøger; digte, prosadigte, romaner, noveller med mere. Han blev tidligt inspireret af surrealismen. Han oversatte digtere fra Spanien og Latinamerika og hans egne bøger blev oversat til mere end 30 sprog.

Udvalgt litteratur 
 Glöd (digte), 1928
 Naket liv (digte), 1929
 Atlantvind (essayer), 1932
 Natten broar (digte), 1936
 Sirensång (digte), 1938
 Ikarus flykt (essayer), 1939
 Vandrarens träd (noveller), 1941
 Korsväg (digte), 1942
 Fotspår i vattnet (digte), 1949
 Malinga (prosa, aforismer), 1952
 Liv som gräs (digte), 1954
 Vindingevals (roman), 1956
 Vulkanisk kontinent (om en rejse gennem Sydamerika), 1957
 Det talande trädet (prosadigte), 1960
 Agadir (digt), 1961
 Berättelser för vilsekomna (noveller), 1961
 Ögonblick och vågor (digte), 1962
 Sida vid sida (noveller), 1962
 Texter i snön (digte), 1964
 Sällskap för natten (noveller), 1965
 Självporträtt av en drömmare med öppna ögon (selvbiografi), 1966
 Snapphanens liv och död (historisk roman), 1968
 Lustgårdens demoni (prosadigte), 1973
 Livsälskare, svartmålare (roman om Francisco Goya), 1974
 Sett i det strömmande vattnet (prosadigte), 1978
 Skrivet mot kvällen (prosadigte), 1980
 Färdas i drömmen och föreställningen (prosadigte), 1984

Kildehenvisninger 
 Artur Lundkvist och Maria Wines stiftelse 
 Svenska Akademien

Eksterne henvisninger 
 

Digtere fra Sverige
Romanforfattere fra Sverige
Novelleforfattere fra Sverige
Rejsebogsforfattere fra Sverige
Essayister fra Sverige
Svenskere i 1900-tallet
Svensksprogede forfattere fra Sverige
Vindere af Doblougprisen
Fodboldturneringen 1895-96

Fodboldturneringen 1895–96 var den syvende sæson af den danske fodboldliga Fodboldturneringen, arrangeret af Dansk Boldspil-Union. Ligaen havde deltagelse af tre hold, der spillede en enkeltturnering alle-mod-alle. Det var en tangering af det hidtil laveste antal deltagere i ligaen.

Turneringen blev vundet af Akademisk Boldklub, som dermed vandt titlen for fjerde sæson i træk og femte gang i alt.

Resultater

Kilder / eksterne henvisninger 
 RSSSF – Denmark – København A-Raeken and National Playoffs 1889-1927  
 IFFHS – National Championships – 1895/96 season – Danmark  
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Noter 

Sæsoner i Fodboldturneringen
Fodbold i 1895
Fodbold i 1896